स्कन्दपुराणम्/खण्डः ७ (प्रभासखण्डः)/प्रभासक्षेत्र माहात्म्यम्/अध्यायः ३३२
॥ ईश्वर उवाच ॥ ॥ 
तस्माद्दक्षिणदिग्भागे धनुषां पंचभिः प्रिये ॥ 
तत्र तप्तोदकुंडानि संत्यद्यापि वरानने ॥ १ ॥ 
कुण्डतः पूर्वदिग्भागे धनुषां पञ्चविंशतौ ॥ 
रुक्मिणी संस्थिता देवी सर्वपातकनाशिनी ॥ २॥ 
स्नात्वा तप्तोदके कुण्डे कोटिहत्याविनाशने॥ 
ततः संपूजयेद्देवीं रुक्मिणीं रुक्मदायिनीम् ॥ 
सप्त जन्मानि नारीणां गृहभंगो न जायते ॥ ३ ॥ 
इति श्रीस्कांदे महापुराण एकाशीतिसाहस्र्यां संहितायां सप्तमे प्रभासखंडे  प्रथमे प्रभासक्षेत्रमाहात्म्ये रुक्मिणीमाहात्म्यवर्णनंनाम द्वात्रिंशदुत्तरत्रिशततमोऽध्याय ॥ ३३२ ॥